और फिर कितना अद्भुत है विशाल भारद्वाज का संगीत संयोजन ! मुखड़े के ठीक पहले ताल वाद्यों की थाप से मन झूम ही रहा होता है कि राहत फतेह अली खाँ का रुहानी स्वर उभरता है और मन गीत में रम सा जाता है। विशाल गीत के पीछे की बीट्स को बिना किसी ज्यादा छेड़ छाड़ के चलते रहने देते हैं। फिर इंटरल्यूड में गिटार का उनका प्रयोग ध्यान खींचता है। वैसे भी राहत का सूफ़ी अंदाज़ हमेशा से दिल को छूता रहा है। तो आइए पहले सुनें राहत को..